Ouma, kleindogter deur boerboel aangeval | Maroela Media
Ouma, kleindogter deur boerboel aangeval
Wonde wat die 61-jarige vrou opgedoen het (Foto: Verskaf)
'n 61-jarige vrou en haar vierjarige kleindogter van Ottawa in KwaZulu-Natal word vir bytwonde behandel nadat hulle glo Vrydag deur 'n boerboel aangeval is.
Die gemeenskapspolisiëringsforum Reaction Unit South Africa is glo Vrydagmiddag na die 61-jarige vrou se huis ontbied.
Nooddienspersoneel verbonde aan dié forum het die vrou en haar kleindogter met hul aankoms by die toneel vir verskeie wonde behandel en die twee toe na die hospitaal vervoer.
Prem Balram, woordvoerder van Reaction Unit South Africa, sê die vrou en haar dogter het glo na 'n snoepwinkel oorkant hul huis gestap om 'n brood te gaan koop toe die boerboel uit een van die erwe in die omgewing losgekom het.
Dit is onduidelik of die boerboel aan die eienaars van die snoepwinkel behoort.
"Die boerboel het glo van sy ketting losgebreek en die kind aangeval," sê Balram. "Die ouma het die hond weggeruk in 'n poging om die kind te beskerm en is ook aangeval."
Sowel die ouma as die kleindogter se lewe is nie in gevaar nie. Hulle is volgens berigte reeds uit die hospitaal ontslaan.
Polisie waarsku ná talle duisende verloor in nuwe slenter
Mokgoro se mandaat vir Noordwes
Ouma jy is n heldin jy verdien n medalje. Hoop jy en jou klein dogter word gou gesond. Maar die mense van dai hond moet betaal. Bid vir julle na die trauma.
Wanneer mense nie behoorlik na hulle kwaai honde kan omsien nie moet die diere weg gevat word by hulle. ń Groot kwaai hond moet soos ń vuurwapen verantwoordelik na omgesien word.
Pragtige honde maar dodelik gevaarlik.
Hoe verskriklik is dit nie en moes dit nie gewees het nie. So jammer dat gevaarlike honde nie eerste hulle eienaars byt nie. Moet tog nou net nie weer met die veiligheid storie begin nie. Daar is ander maniere om jouself te beveilig as met 'n mensvreter hond.
Ketting die verdomde eienaar!!!! Dis teen die wet om n dier te ketting juis omdat dit aggressie kweek. Sterkte aan die slagoffers.